Мы, хрысціяне, верым і ведаем, што ўваскрасенне Хрыста — гэта сапраўдная надзея для свету, надзея, якая не расчаруе. Гэта сіла пшанічнага зерня, моц любові, якая прыніжаецца і аддае сябе аж да канца, і якая па-сапраўднаму абнаўляе свет. Гэта сіла прыносіць плён таксама і сёння, у барознах нашай гісторыі, пазначанай мноствам несправядлівасці і насілля. Яна прыносіць плёны надзеі і годнасці там, дзе беднасць і адчужэнне, дзе голад і беспрацоўе, сярод перасяленцаў і бежанцаў — якія шматразова былі адрынуты актуальнай культурай адчужэння, — сярод ахвяр наркатрафіка, гандлю людзьмі і сучаснага рабства.